pythainlp/thai_wikipedia_clean_20230101 huggingface dataset:
คูโรดะ โยชิตากะ เกิดเมื่อค.ศ. 1546 ที่ปราสาทฮิเมจิ จังหวัดเฮียวโงะในปัจจุบัน เป็นบุตรชายของคูโรดะ โมโตตากะ (黒田職隆) ซามูไรผู้ครองปราสาทฮิเมจิซึ่งอยู่ภายใต้การปกครองของโคเดระ มาซาโมโตะ (小寺政職) "ไดเมียว"แห่งแคว้นฮาริมะ  โยชิตากะสมรสกับนางมิซึ (Mitsu) ธิดาบุญธรรมของโคเดระ มาซาโมโตะ ในค.ศ. 1567 โมโตตากะผู้เป็นบิดาได้สละตำแหน่งเจ้าครองปราสาทฮิเมจิให้แก่โยชิตากะบุตรชาย โยชิตากะจึงขึ้นดำรงตำแหน่งเป็นทั้งผู้ปกครองปราสาทฮิเมจิและที่ปรึกษาคนสำคัญของเจ้าครองแคว้นฮาริมะ
ค.ศ. 1576 โอดะ โนบูนางะ ต้องการที่จะแผ่ขยายอำนาจมายังภูมิภาคชูโงกุ จึงส่งขุนพลฮาชิบะ ฮิเดโยชิ (羽柴秀吉 ต่อมาคือ โทโยโตมิ ฮิเดโยชิ) ยกทัพมาเพื่อทำการพิชิตภูมิภาคชูโงกุ แต่ทว่าภูมิภาคชูโงกุมีไดเมียวที่ทรงพลังอำนาจอยู่ประจำภูมิภาคคือ โมริ เทรูโมโตะ (毛利輝元) "ไดเมียว"แห่งแคว้นโชชู บรรดา"ไดเมียว"เจ้าแคว้นทั้งหลายในภูมิภาคชูโงกุ รวมทั้งโคเดระ โมโตตากะ "ไดเมียว"แห่งแคว้นฮาริมะ ให้การสนับสนุนแก่ตระกูลโมริในการต้านทานการขยายอำนาจของโนบูนางะ แต่โยชิตากะมีความเห็นว่าแคว้นฮาริมะควรให้การสนับสนุนแก่ฝ่ายโอดะ โดยโยชิตากะได้ลักลอบติดต่อกับฮิเดโยชิเพื่อขอพบโนบูนางะที่นครเกียวโตเป็นการส่วนตัว เพื่อแสดงสัมพันธไมตรี แต่ทว่าโนบูนางะกลับมีความเคลือบแคลงใจ เกรงว่าโยชิตากะจะมีจุดประสงค์ไม่ดีเป็นสายสืบให้แก่ฝ่ายตระกูลโมริ จึงมีคำสั่งให้ลักพาตัว คูโรดะ นางามาซะ  บุตรชายของโยชิตากะมาไว้เป็นตัวประกัน ทาเกนากะ ฮัมเบ  สหายคนสนิทของโยชิตากะ จึงเข้าช่วยไกล่เกลี่ยและปล่อยตัวนางามาซะออกมา
ในค.ศ. 1578 อารากิ มูซาชิเงะ (荒木村重) ไดเมียวผู้ปกครองปราสาทอิตามิ ก่อกบฎต่อการปกครองของโอดะ โนบูนางะ เป็นโอกาสจังหวะอันเหมาะสมที่ไดเมียวทั้งหลายภูมิภาคชูโงกุจะขับทัพโอดะออกจากพื้นที่ แม้กระนั้นโยชิตากะยังคงยืนกรานที่จะให้การสนับสนุนแก่ตระกูลโอดะ โคเดระ มาซาโมโตะ จึงส่งโยชิตากะไปยังปราสาทอิตามิเพื่อทำการเจรจากับอารากิ ปรากฏว่าโคเดระได้สมคบคิดกับอารากิจับกุมตัวโยชิตากะขังไว้ที่ปราสาทอิตามิ โอดะ โนบูนางะ จึงยกทัพมายึดปราสาทอิตามิด้วยตนเองได้สำเร็จซึ่งโยชิตากะอาศัยช่วงชุลมุนหลบหนีออกมาได้แต่ได้รับบาดเจ็บทำให้ขาพิการตลอดชีพ ในค.ศ. 1579 คูโรดะ โยชิตากะ เข้าช่วยเหลือฮาชิบะ ฮิเดโยชิ ในการทัพของฝ่ายโอดะสามารถรุกคืบไปทางตะวันตกได้อย่างต่อเนื่อง ทำให้โคเดระ มาซาโมโตะ ต้องหลบหนีออกจากปราสาทโกจากุ  ซึ่งเป็นฐานที่มั่นของตนเอง ความพ่ายแพ้ของโมริ เทรูโมโตะ ทำให้ตระกูลโมริสูญเสียอำนาจในภูมิภาคชูโงกุ
ในค.ศ. 1582 โอดะ โนบูนากะ ถูกลอบสังหารที่วัดฮนโนในเมืองเกียวโต ทำให้ฮาชิบะ ฮิเดโยชิต้องทำการเจรจาสงบศึกในภูมิภาคชูโงกุเพื่อยกทัพกลับไปต่อสู้กับอาเกจิ มิตซึฮิเดะ  เพื่อแก้แค้นให้แก่โนบูนากะ คูโรดะ โยชิตากะ ติดตามทัพของฮิเดโยชิไปร่วมรบในยุทธการยามาซากิ  ทัพของฝ่ายฮิเดโยชิได้รับชัยชนะและอาเกจิ มิตซึฮิเดะเสียชีวิตขณะหลบหนี ฮิเดโยชิจึงขึ้นมามีอำนาจปกครองประเทศญี่ปุ่นแทนที่โอดะ โนบูนากะ
แผ่นดินของโทโยโตมิ ฮิเดโยชิ.
ด้วยร่างกายที่พิการ ทำให้โยชิตากะไม่สามารถออกสู้รบด้วยตนเองได้ แต่ดำรงด้วยความจงรักภักดีและความเฉลียวฉลาดของคูโรดะ โยชิตากะ ทำให้คูโรดะ โยชิตากะ ได้รับความไว้วางใจจากโทโยโตมิ ฮิเดโยชิ ให้ดำรงตำแหน่งเป็นเสนาธิการและที่ปรึกษาคนสำคัญ โยชิตากะช่วยเหลือฮิเดโยชิการเข้าผนวกเกาะชิโกกุในค.ศ. 1585 และการรุกรานเกาะคีวชูในค.ศ. 1587
ในระหว่างการรุกรานเกาะคีวชูโยชิตากะมีโอกาสได้พบกับทากายามะ อูกง  ซามุไรซึ่งนับถือศาสนาคริสต์ ทากายามะ อูกง ชักชวนให้คูโรดะ โยชิตากะ เข้ารีบเปลี่ยนมานับถือศาสนาคริสต์ โยชิตากะเข้าพิธีศีลจุ่มได้รับชื่อใหม่เป็นภาษาโปรตุเกสว่า "ดม ซีเมอัว" (Dom Simeão) แต่ทว่าในค.ศ. 1587 โทโยโตมิ ฮิเดโยชิ ออกประกาศห้ามการนับถือและเผยแพร่ศาสนาคริสต์ ทำให้คูโรดะ โยชิตากะ เลิกนับถือศาสนาคริสต์และผันตนเองมาเป็นพระภิกษุในพุทธศาสนามีฉายาว่า "โจซูอิ" ( บางตำนานกล่าวว่า ชือนี้เป็นการตั้งเลียนเสียงชื่อภาษาโปรตุเกสว่า Josué เป็นการแสดงว่าโยชิตากะยังคงนับถือศาสนาคริสต์อยู่อย่างไม่เปิดเผย)
หลังจากที่ฮิเดโยชิสามารถผนวกเกาะคีวชูได้สำเร็จ แต่งตั้งให้โยชิตากะดำรงตำแหน่งเป็นไดเมียวผู้ปกครองแคว้นบูงโงะ ( จังหวัดโออิตะในปัจจุบัน) ทางตอนเหนือของเกาะคีวชู โดยอาศัยอยู่ที่ปราสาทนากัตซึ  ในค.ศ. 1590 โยชิตากะเข้าร่วมกับฮิเดโยชิในการล้อมปราสาทโอดาวาระ ในการบุกครองเกาหลีของญี่ปุ่น (พ.ศ. 2135–2141)โยชิตากะได้รับมอบหมายให้เป็นที่ปรึกษาของโคบายากาวะ ฮิเดอากิ  ในการนำทัพซามุไรซี่ปุ่นเข้ารุกรานเกาหลี ในระหว่างสงครามนั้น อิชิดะ มิตสึนาริ  กล่าวหาโคบายากาวะ ฮิเดอากิ ว่าไร้ความสามารถทำงานบกพร่อง สร้างความไม่พอใจให้แก่คูโรดะ โยชิตากะ
ในค.ศ. 1598 โทโยโตมิ ฮิเดโยชิ ถึงแก่อสัญกรรม คูโรดะ โยชิตากะ เป็นหนึ่งในกลุ่มซามุไรและไดเมียวที่ไม่พอใจการบริหารงานของอิชิดะ มิตสึนาริ และไปเข้าพวกกับฝ่ายของโทกูงาวะ อิเอยาซุ  ในยุทธการที่เซกิงาฮาระ คูโรดะ โยชิตากะ ส่งบุตรชายคนโตของตนเองคือ คูโรดะ นางามาซะ ไปเข้าร่วมรบกับกองทัพฝ่ายตะวันออกของโทกูงาวะ อิเอยาซุ ในขณะที่โยชิตากะเองนั้นตั้งมั่นอยู่บนเกาะคีวชูและทำสงครามสู้รบกับฝ่ายของอิชิดะ มิตสึนาริ บนเกาะคีวชู
หลังจากยุทธการที่เซกิงาฮาระ คูโรดะ โยชิตากะ ถอนตัวออกจากการเมือง ในค.ศ. 1600 โทกูงาวะ อิเอยาซุ แต่งตั้งให้คูโรดะ นางามาซะ บุตรชายคนโตของโยชิตากะ ให้เป็นไดเมียวแห่งแคว้นชิกูเซ็ง ( จังหวัดฟูกูโอกะในปัจจุบัน) เนื่องจากนางามาซะมีความดีความชอบในการรบที่เซกิงาฮาระ โยชิตากะอาศัยอยู่กับุตรชายที่ปราสาทฟูกูโอกะ  คูโรดะ โยชิตากะ เสียชีวิตในปีค.ศ. 1604 ด้วยอายุ 58 ปี นางามาซะบุตรชายคนโตทำหน้าที่เป็นผู้นำของตระกูลคูโรดะต่อมา ตระกูลคูโรดะปกครองแคว้นฟูกูโอกะไปตลอดสมัยเอโดะ
ทางหลวงแผ่นดินหมายเลข 218
ทางหลวงแผ่นดินหมายเลข 218 สายบุรีรัมย์–นางรอง หรือ ถนนจิระ เป็นทางหลวงแผ่นดินในจังหวัดบุรีรัมย์ เชื่อมต่อระหว่างทางหลวงแผ่นดินหมายเลข 24 กับเทศบาลเมืองบุรีรัมย์ มีระยะทางตลอดทั้งสาย 49.462 กิโลเมตร
ทางหลวงแผ่นดินหมายเลข 218 ได้ถูกกำหนดเป็นทางหลวงเอเชียสาย 121 ในช่วงจากแยกเสนสิริอนุสรณ์ที่ต่อเนื่องมาจากทางหลวงแผ่นดินหมายเลข 288 (ถนนวงแหวนรอบเมืองบุรีรัมย์ด้านทิศตะวันตก) ในอำเภอเมืองบุรีรัมย์ จนถึงสามแยกถนนหัก (ทางหลวงแผ่นดินหมายเลข 24) ในอำเภอนางรอง มีระยะทางประมาณ 49 กิโลเมตร
ทางหลวงเอเชียสาย 11
ทางหลวงเอเชียสาย 11 (AH11) เป็นถนนในโครงข่ายทางหลวงสายเอเชีย มีระยะทางตลอดทั้งสาย 1,567 กิโลเมตร มีเส้นทางเริ่มต้นทางทิศเหนือที่เวียงจันทน์ ประเทศลาว โดยแยกมาจากทางหลวงเอเชียสาย 12 มีเส้นทางลงไปทางทิศตะวันออกร่วมกับทางหลวงเอเชียสาย 15 และเลี้ยวไปยังทิศใต้ โดยเส้นทางจะไม่ผ่านประเทศไทย จากนั้นเข้าเขตประเทศกัมพูชา ผ่านพนมเปญ แล้วบรรจบกับทางหลวงเอเชียสาย 1 ที่เมืองพระสีหนุ และมีเส้นทางเชื่อมต่อไปยังชายฝั่งอ่าวไทย
ทางหลวงแผ่นดินหมายเลข 231
ทางหลวงแผ่นดินหมายเลข 231 หรือ ถนนวงแหวนรอบเมืองอุบลราชธานี เป็นเส้นทางคมนาคมที่สำคัญแห่งหนึ่งของจังหวัดอุบลราชธานี รวมระยะทางทั้งหมด 46.142 กม. มีลักษณะเป็นวงแหวนล้อมรอบเมืองอุบลราชธานี อำเภอเมืองอุบลราชธานี และเมืองวารินชำราบ อำเภอวารินชำราบ
ทางหลวงแผ่นดินหมายเลข 221
ทางหลวงแผ่นดินหมายเลข 221 สายศรีสะเกษ–เชิงบันไดเขาพระวิหาร เป็นเส้นทางคมนาคมที่สำคัญแห่งหนึ่งของจังหวัดศรีสะเกษ เชื่อมต่อระหว่างเมืองศรีสะเกษ กับเชิงบันไดเขาพระวิหารใกล้พรมแดนกัมพูชา ในอำเภอกันทรลักษ์ รวมระยะทางทั้งหมด 97.99 กิโลเมตร
เส้นทางเริ่มต้นทางทิศเหนือที่ทางหลวงแผ่นดินหมายเลข 294 บริเวณเทศบาลเมืองศรีสะเกษ อำเภอเมืองศรีสะเกษ มุ่งไปยังทิศใต้ผ่านอำเภอพยุห์ ผ่านเส้นแบ่งเขตการปกครองอำเภอน้ำเกลี้ยง ผ่านอำเภอศรีรัตนะ แล้วเข้าสู่อำเภอกันทรลักษ์ ตัดกับทางหลวงแผ่นดินหมายเลข 24 และสิ้นสุดที่เชิงบันไดเขาพระวิหาร ที่ตำบลเสาธงชัย อำเภอกันทรลักษ์
โดราเอมอน ตอน โนบิตะผู้กล้าแห่งอวกาศ
โดราเอมอน เดอะ มูฟวี่ ตอน โนบิตะผู้กล้าแห่งอวกาศ  เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ และเป็นภาพยนตร์ชุดนี้ถือเป็นตอนที่ 35 ของโดราเอมอนฉบับภาพยนตร์ และภาพยนตร์ชุดนี้เป็นการฉลองครบรอบ 35 ปีของโดราเอมอนฉบับภาพยนตร์ และครบรอบ 10 ปีของโดราเอมอนฉบับการ์ตูนทีวี โดยได้ออกฉายในโรงภาพยนตร์เมื่อวันที่ 7 มีนาคม ค.ศ. 2015 (พ.ศ. 2558) ภาพยนตร์ชุดนี้เปิดตัวได้แค่หนึ่งสัปดาห์ ก็ขึ้น Box office อันดับหนึ่ง ทำลายสถิติของเรื่อง "บิ๊กฮีโร่ 6" ในญี่ปุ่นได้สำเร็จ
โดยสิขสิทธิ์โดราเอมอน เดอะมูฟวี่ จาก โตโฮ เปลี่ยนจาก โรส มีเดีย แอนด์ เอ็นเตอร์เทนเมนต์ เป็น กันตนาและเอ็ม พิคเจอร์ส แทน
เข้าฉายวันที่ 4 พฤษภาคม พ.ศ. 2560 แม้จะเป็นภาคที่ฉายก่อน เดอะมูฟวี่ ก่อนหน้าแล้วที่ญี่ปุ่น แต่ เค เมจิค บาย กันตนา นำเข้าฉายต่อจาก ภาค กำเนิดญี่ปุ่น เพื่อเฉลิมฉลองครบรอบ 35 ปี แอนิเมชันของโดราเอมอน
บาดาโฆซ
บาดาโฆซ  หรือ บาอาโฮห์  เป็นเมืองหลักของจังหวัดบาดาโฆซในแคว้นปกครองตนเองเอซเตรมาดูรา ประเทศสเปน เมืองนี้ตั้งอยู่บนฝั่งซ้ายของแม่น้ำกวาเดียนาใกล้ชายแดนประเทศโปรตุเกส มีประชากรทั้งสิ้น 151,565 คนในปี ค.ศ. 2011
บาดาโฆซเป็นศูนย์กลางของอัครมุขมณฑลโรมันคาทอลิกเมริดา-บาดาโฆซ ก่อนการรวมมุขมณฑลเมริดาเข้ากับมุขมณฑลบาดาโฆซ เมืองนี้ได้เป็นศูนย์กลางมุขมณฑลบาดาโฆซนับตั้งแต่การก่อตั้งเขตมุขนายกดังกล่าวในปี ค.ศ. 1255 บาดาโฆซเป็นเมืองที่มีความโดดเด่นในระดับหนึ่งเนื่องจากอยู่ติดกับซากเนินปราสาทมัวร์และยังสามารถมองเห็นแม่น้ำกวาเดียนาที่ไหลผ่านระหว่างตัวเนินปราสาทกับป้อมซานกริสโตบัลที่มีการเสริมกำลังอย่างแข็งแกร่งอีกด้วย สถาปัตยกรรมในตัวเมืองเป็นตัวบ่งชี้ประวัติศาสตร์ที่วุ่นวายของเมืองเอง แม้แต่อาสนวิหารบาดาโฆซที่สร้างขึ้นในปี ค.ศ. 1238 ก็ยังมีลักษณะเป็นป้อมปราการ บาดาโฆซเป็นที่ตั้งของสโมสรฟุตบอลเซเด บาดาโฆซ (CD Badajoz) สโมสรฟุตบอลอาเด เซร์โรเดเรเยส (AD Cerro de Reyes) และสโมสรบาสเกตบอลอาเบ ปาเซนเซ (AB Pacense) เมืองนี้มีสถานีรถไฟบาดาโฆซและท่าอากาศยานบาดาโฆซเปิดให้บริการ
แฟนพันธุ์แท้ปี 2015
แฟนพันธุ์แท้ 2015 เป็นรายการโทรทัศน์ไทย ผลิตโดย เวิร์คพอยท์ เอ็นเทอร์เทนเมนท์ ออกอากาศทางเวิร์คพอยท์ทีวี เป็นแฟนพันธุ์แท้ปีเดียวที่ไม่ได้ออกอากาศเป็นรายสัปดาห์แบบปกติ แต่จะออกอากาศเฉพาะวันหยุดนักขัตฤกษ์ และเป็นปีที่ไม่มีการแข่งขันสุดยอดแฟนพันธุ์แท้แห่งปีแต่อย่างใด เริ่มตั้งแต่วันที่ 6 เมษายน 2558 (วันจักรี) เป็นต้นไป โดยมีกฤษณ์ ศรีภูมิเศรษฐ์ เป็นพิธีกร แต่เดิมทางรายการได้มีโปรเจกต์ แฟนพันธุ์แท้ ยอดนักชิม ซึ่งจะออกอากาศในเดือนพฤษภาคม ปีเดียวกัน แต่ก็ไม่ได้ออกอากาศแต่อย่างใด
วันและเวลาออกอากาศ.
รายการ แฟนพันธุ์แท้ 2015 ยังคงรูปแบบการแข่งขันส่วนใหญ่จากในปี 2014 แต่มีการเปลี่ยนแปลงครั้งใหญ่ในเทปพิเศษ มีทั้งหมด 3 รอบ
รอบที่ 1 : 3 วินาที ผู้เข้าแข่งขันทั้ง 3 ท่าน จะต้องสะสมคะแนน จากการตอบคำถามในชุดที่ผู้เข้าแข่งขันได้เลือกไว้ ให้ได้มากที่สุด ในแต่ละ 1 ชุดคำถาม = 20 คะแนน ผู้เข้าแข่งขันคนใดที่สะสมคะแนนน้อยที่สุด ก็จะตกรอบทันที (เฉพาะเทปวันที่ 1 พฤษภาคม 2558 ที่มีผู้เข้าแข่งขัน เพียง 2 ท่าน เท่านั้น)
รอบที่ 2 : Classic Game ผู้เข้าแข่งขันที่ผ่านเข้ารอบทั้ง 2 ท่าน จะต้องต่างคนต่างสะสมคะแนนของตัวเอง ในหมวด จิ๊กซอว์/คุณสมบัติ คะแนนเต็ม 1 หมวด = 25 คะแนน โดยผู้เข้าแข่งขันคนใดที่สะสมคะแนนรวม จาก 2 หมวดนี้ ได้มากกว่า จะเป็นได้เป็นสุดยอดแฟนพันธุ์แท้ทันที
รอบที่ 3 : คำถามสุดยอดแฟนพันธุ์แท้ ผู้ที่ได้เป็นสุดยอดแฟนพันธุ์แท้ จะต้องตอบคำถามในหมวดนี้ให้ถูกต้อง เพื่อคว้าของรางวัลพิเศษสุดยิ่งใหญ่ไปให้ได้
Fast &amp; Furious 7
นกอินทรี (มิดเดิลเอิร์ธ)
ในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธนั้น นกอินทรี คือ สัตว์ปีกขนาดมหึมาที่มีความเฉลียวฉลาดและสามารถพูดได้ ในบางครั้งก็ถูกเรียกว่า พญาอินทรี พวกเขามักจะปรากฏตัวในฐานะตัวแทนของ เดวส์เอกส์มาคีนา หรือ "ผู้ที่ทำให้เรื่องราวต่างๆลงเอยด้วยดี" ในหลายๆตำนานของพวกเขา ทั้งจากเรื่องราวของ"ตำนานแห่งซิลมาริล"และเรื่องราวของนูเมนอร์ จนไปถึงเรื่องราวของ"เดอะฮอบบิท"และ"เดอะลอร์ดออฟเดอะริงส์" ก็เหมือนกับเอนท์ที่เป็นผู้พิทักษ์แห่งป่าไม้ พญาอินทรีก็เป็นผู้พิทักษ์แห่งเหล่าสรรพสัตว์
สิ่งมีชีวิตจำพวกนี้มักถูกมองว่าเป็นเหมือนกับนกอินทรีในชีวิตจริงแต่มีขนาดใหญ่กว่า ใน"ตำนานแห่งซิลมาริล" โธรอนดอร์ถูกเรียกขานว่าเป็นผู้ที่มีขนาดใหญ่ที่สุดในบรรดาสัตว์ปีกทั้งหมด เมื่อกางปีกออกจะมีความกว้างถึง 180 ฟุต(หรือ 55 เมตร) นอกจากนั้นแล้วนกอินทรีแต่ละชนิดยังมีขนาดใหญ่แตกต่างกันไป
ความแตกต่างระหว่าง "นกอินทรี" โดยรวม และ "พญาอินทรี" ได้ถูกอธิบายอย่างชัดเจนใน"เดอะฮอบบิท":
นกอินทรีนั้นไม่ใช่นกที่มีนิสัยดีนัก บางตัวทั้งขี้ขลาดและดุร้าย แต่เผ่าพันธุ์ที่เก่าแก่ที่อาศัยอยู่ทางเทือกเขาทางเหนือนั้น คือเจ้าพญาแห่งเหล่าวิหค พวกเขาทั้งกล้าหาญ แข็งแกร่ง และยังมีจิตใจที่สูงส่ง
นกอินทรีที่มีบทบาทสำคัญ.
โธรอนดอร์.
เจ้าแห่งพญาอินทรีในยุคที่หนึ่ง ถูกกล่าวไว้ใน"ตำนานแห่งซิลมาริล"ว่าเป็น "สัตว์ปีกที่มีความเกรียงไกรที่สุดเท่าที่เคยมีมา" ด้วยความกว้างของปีกเมื่อขยายออกประมาณ 55 เมตร และมีจะงอยปากสีทอง ชื่อของเขาแปลมาจากภาษาซินดาริน (ซึ่งเป็นภาษาของเอลฟ์ที่สร้างขึ้นโดยโทลคีน) มีความหมายว่า "ราชาแห่งอินทรี" มันยังคล้ายคลึงกับภาษาเควนยา (อีกภาษาหนึ่งของเอลฟ์) ว่า โซรอนตาร์ เขาเป็นผู้นำของเหล่าอินทรีที่ส่วนใหญ่ปรากฏใน"ตำนานแห่งซิลมาริล" และเขายังมีบทบาทที่สำคัญเป็นของตัวเอง
โธรอนดอร์ปรากฏขึ้นครั้งแรกในตอนที่เขาได้ช่วยเหลือเจ้าชายเอลฟ์นามว่า ฟิงกอน ขณะที่พระองค์กำลังช่วยชีวิตญาติของพระองค์นามว่า มายดรอส จากการถูกจองจำอยู่ใน ธังโกโรดริม หลังจากสงครามดากอร์ อะกลาเร็บ เขายังได้ช่วยเก็บรักษาพระศพของกษัตริย์ฟิงโกลฟินจากความสกปรกหลังจากที่พระองค์ถูกสังหารโดยมอร์กอธด้วย
ไกวเฮียร์.
พญาอินทรีจากมิสตี้เม้าเท่น (ภูเขาหมอก) ผู้ที่มาช่วยแกนดาล์ฟก่อนหน้าและระหว่างช่วงสงครามแหวน ชื่อของเขาแปลว่า เจ้าแห่งวายุ ในภาษาซินดาริน และเขายังถูกเอ่ยว่าเป็นทายาทของ โธรอนดอร์ และยังเป็นนกอินทรีที่ยิ่งใหญ่และว่องไวที่สุดแห่งทางเหนือในยุคที่สามด้วย เมื่อเหล่าอินทรีได้ยินข่าวเรื่องการหลบหนีของกอลลัมออกจากป่าเมิร์ควู้ด พวกเขาจึงส่งไกวเฮียร์ให้นำข่าวไปบอกที่ไอเซนการ์ด จากการบอกกล่าวของราดากัสต์ พญาอินทรีได้มองเห็นแกนดาล์ฟถูกจองขังไว้อยู่บนหอคอย เขาจึงช่วยแกนดาล์ฟและพาไปส่งที่เอโดรัส ในเวลาต่อมา ไกวเฮียร์ได้ถูกส่งให้ไปตามหาแกนดาล์ฟโดยคำสั่งของกาลาเดรียล เขาได้พบกับพ่อมด ผู้ที่เพิ่งจะสังหารบัลร็อกได้สำเร็จบนยอดสูงสุดของภูเขาเคเล็บดิล และพาเขาไปส่งที่ลอธลอริเอน โดยคำสั่งของแกนดาล์ฟ ไกวเฮียร์คอยเฝ้ามองดูแม่น้ำอันดูอินและนำข่าวเกี่ยวกับคณะพันธมิตรแห่งแหวนไปแจ้งให้เขาทราบ ไกวเฮียร์เข้าร่วมในการสัประยุทธ์ที่โมรันนอน และเมื่อภูมรณะประทุขึ้น เขาแบกแกนดาล์ฟตามคำสั่งและไปช่วยโฟรโด้กับแซม
วิรัช วังจันทร์
วิรัช วังจันทร์ หรือ โค้ชจั่น เป็นผู้รักษาประตูฟุตบอลชาวไทย ผู้ทำหน้าที่ร่วมกับฟุตบอลทีมชาติไทยในการแข่งขันเอเชียนคัพ 2000 นอกจากนี้ เขายังเคยทำหน้าที่ร่วมสังกัดสโมสรฟุตบอลบีบีซียู รวมถึงสโมสรฟุตบอลการท่าเรือ เอฟซี
ในภายหลัง เขาได้ทำหน้าที่เป็นผู้ฝึกสอนผู้รักษาประตูฟุตบอลทีมชาติไทย ให้แก่ทั้งกวินทร์ ธรรมสัจจานันท์ และชนินทร์ แซ่เอียะ
วิรัช เกิดที่จังหวัดสุรินทร์ และได้เดินทางมาศึกษาต่อที่โรงเรียนสวนกุหลาบ ที่กรุงเทพมหานคร เขาได้ทำหน้าที่เป็นนักฟุตบอลระดับอาชีพให้แก่ทีมเยาวชนของสโมสรฟุตบอลโอสถสภาเป็นระยะเวลา 1 ปี ก่อนที่จะย้ายมาร่วมทีมสินธนา และติดทีมชาติไทยครั้งแรกเมื่ออายุได้ 16 ปี และก้าวสู่การร่วมทีมชาติชุดใหญ่เมื่ออายุได้ 23 ปี โดยในช่วงปี พ.ศ. 2543 ถึง พ.ศ. 2545 เขาได้มีส่วนช่วยให้ทีมชาติได้อันดับ 3 ในการแข่งขันฟุตบอลชิงถ้วยพระราชทานคิงส์คัพ ครั้งที่ 30, แชมป์ฟุตบอลในซีเกมส์ 1999 และแชมป์ไทเกอร์คัพ 2000 รวมถึงเป็นผู้มีส่วนช่วยให้ทีมชาติไทยเข้าสู่รอบ 10 ทีมสุดท้ายในการแข่งขันฟุตบอลโลก 2002 รอบคัดเลือก โซนเอเชีย
เดือนกุมภาพันธ์ พ.ศ. 2556 เขายังได้เข้าแข่งขันฟุตบอลในกีฬารัฐวิสาหกิจ ครั้งที่ 38 ให้แก่สังกัดการไฟฟ้าส่วนภูมิภาค
เดือนพฤษภาคม พ.ศ. 2557 วิรัชได้รับการแต่งตั้งเป็นกุนซือให้แก่ทีมสโมสรฟุตบอลพระนครศรีอยุธยาเป็นการชั่วคราว และต่อมา ในเดือนพฤศจิกายนของปีเดียวกัน เขาได้ทำหน้าที่เป็นผู้รักษาประตูให้แก่ฟุตบอลทีมชาติไทยชุดดรีมทีม ในการแข่งขันฟุตบอลนัดพิเศษ “คันทรีกรุ๊ปไทยแลนด์แอนด์ลิเวอร์พูลมาสเตอร์ส ฟุตบอลทัวร์ 2014” โดยได้พบกับทีมนักเตะตำนานสโมสรฟุตบอลลิเวอร์พูล ซึ่งทีมของเขาเป็นฝ่ายแพ้ที่ 4 ประตูต่อ 3
พ.ศ. 2558 วิรัชได้รับการเรียกตัวเข้าทำหน้าที่เป็นผู้ฝึกสอนผู้รักษาประตูให้แก่ฟุตบอลทีมชาติไทย ของการแข่งขันฟุตบอลชิงถ้วยพระราชทานคิงส์คัพ ครั้งที่ 43 รวมถึงการแข่งขันฟุตบอลนัดอุ่นเครื่องทีมชาติ
28 กันยายน พ.ศ. 2556 วิรัชได้เข้าร่วมแข่งขันเปตอง รายการ พีอีเอ โอเพน เนื่องในโอกาสครบรอบปีที่ 53 ของการไฟฟ้าส่วนภูมิภาค เพื่อรณรงค์รับบริจาคอุปกรณ์กีฬาเปตองให้แก่ชุมชนและเยาวชนใน 3 จังหวัดชายแดนภาคใต้ โดยเขาได้เป็นตัวแทนทีมอดีตนักกีฬาฟุตบอลทีมชาติไทย ที่พบกับทีมวอลเลย์บอลหญิงทีมชาติไทย
การทดสอบเส้นแนวยืน
การทดสอบเส้นแนวยืน เป็นวิธีการเชิงภาพวิธีหนึ่ง ใช้พิจารณาว่าเส้นโค้งใด ๆ เป็นกราฟของฟังก์ชันหรือไม่ ด้วยเหตุว่าฟังก์ชันหนึ่ง ๆ สามารถให้ผลลัพธ์เป็นค่า "y" ออกมาได้เพียงค่าเดียวเท่านั้นสำหรับค่า "x" แต่ละค่า ถ้าเส้นแนวยืนตัดกับเส้นโค้งบนระนาบ "xy" มากกว่าหนึ่งจุด หมายความว่าค่า "x" หนึ่งค่าบนเส้นโค้งให้ผลลัพธ์เป็นค่า "y" มากกว่าหนึ่งค่า แสดงว่าเส้นโค้งนั้นไม่ได้เป็นตัวแทนของฟังก์ชัน และถ้าเส้นแนวยืนทั้งหมดตัดกับเส้นโค้งเพียงจุดเดียวทุก ๆ แห่ง แสดงว่าเส้นโค้งนั้นเป็นตัวแทนของฟังก์ชัน
การทดสอบเส้นแนวยืนกระทำได้โดยใช้ไม้บรรทัดหรือสันตรงลากเส้นตรงขนานกับแกน "y" สำหรับค่า "x" ใด ๆ ที่เลือกไว้ ถ้าเส้นแนวยืนผ่านกราฟมากกว่าหนึ่งครั้งบนค่า "x" ใด ๆ ก็ตาม กราฟนั้นจะไม่ใช่กราฟของฟังก์ชัน และในทางตรงข้าม ถ้าเส้นแนวยืนผ่านกราฟเพียงครั้งเดียว ไม่ว่าจะลากเส้นตรงที่ตำแหน่งไหน กราฟนั้นจะเป็นกราฟของฟังก์ชัน ตัวอย่าง กราฟเส้นโค้งที่อยู่ในรูปเส้นตรงนอกเหนือจะเส้นแนวยืน เป็นกราฟของฟังก์ชันเสมอ อีกตัวอย่างหนึ่ง กราฟพาราโบลาที่หันข้าง (ที่มีเส้นบังคับเป็นเส้นแนวยืนเส้นหนึ่ง) ไม่เป็นกราฟของฟังก์ชัน เนื่องจากเส้นแนวยืนบางเส้นผ่านกราฟพาราโบลาสองครั้ง
มิสเตอร์โกลบอล 2014
มิสเตอร์โกลบอล 2014  เป็นการประกวดมิสเตอร์โกลบอลครั้งที่ 1 กำหนดจัดในวันที่ 27 มีนาคม ค.ศ. 2014 ณ นครราชสีมา, ประเทศไทย ในปีนี้มีผู้เข้าประกวด 16 คนทั่วโลก โดยเมียะ ตูยะ ลวีน จากเมียนมา เป็นผู้ครองตำแหน่งในปีนี้
16 ผู้เข้าประกวดที่ได้รับการยืนยัน
นีแกลส พีเดอร์เซิน
นีแกลส พีเดอร์เซิน (; 5 พฤษภาคม ค.ศ. 1990 –) เป็นช่างไม้ชาวเดนมาร์ก และเป็นผู้ชนะในการประกวดมิสเตอร์เวิลด์ 2014 เมื่อวันที่ 15 มิถุนายน ค.ศ. 2014 ในศูนย์ประชุมนานาชาติริเวียรา ทอร์เบย์ อังกฤษ เขาเป็นชาวเดนมาร์กคนแรกที่ชนะเลิศการประกวดมิสเตอร์เวิลด์
มิสเตอร์เดนมาร์ก 2014.
พีเดอร์เซินเป็นตัวแทนของประเทศไปประกวดมิสเตอร์เวิลด์ ครั้งที่ 8 ในประเทศอังกฤษ
มิสเตอร์เวิลด์ 2014.
พีเดอร์เซินเป็นผู้ชนะในการประกวดมิสเตอร์เวิลด์ 2014 เมื่อวันที่ 15 มิถุนายน ค.ศ. 2014 ในศูนย์ประชุมนานาชาติริเวียรา ทอร์เบย์, อังกฤษ นอกจากนี้เขายังได้รับรางวัล "เดอะสปอร์ตแชลลินจ์วินเนอร์" เขาได้รับการเสนอชื่อเข้าชิง 10 คนสุดท้าย จากเอ็กซ์ตรีมสปอร์ตแชลลินจ์ และ 3 คนสุดท้าย จากมัลติมีเดียแชลลินจ์
ในการปฏิบัติหน้าที่มิสเตอร์เวิลด์ 2014 นีแกลสได้เดินทางไปหลายประเทศ เช่น ออสเตรเลีย, บราซิล, เดนมาร์ก, มอลตา, สเปน, สหราชอาณาจักร
ฟรันซิสโก เอสโกบาร์
ฟรันซิสโก คาเบียร์ เอสโกบาร์  เป็นนายแบบโคลอมเบีย และผู้ชนะการประกวดมิสเตอร์เวิลด์ 2012 ซึ่งจัดขึ้นในเคนต์, ประเทศอังกฤษ วันที่เมื่อ 24 พฤศจิกายน ค.ศ. 2012 เขาสามารถเอาชนะผู้เข้าประกวดจาก 47 ประเทศทั่วโลก และเป็นผู้ชนะการประกวดมิสเตอร์เวิลด์ 2012 ฟรันซิสโกจบศึกษาจากคณะบริหารธุรกิจที่วิทยาลัยมอนโร, นิวยอร์ก และเป็นนักกีฬากระโดดค้ำ
คนคริสต์
เหตุผลวิบัตินักการพนัน
เศรษฐศาสตร์พฤติกรรม
และสาขาที่เกี่ยวข้องกันคือ การเงินพฤติกรรม  เป็นสาขาวิชาการที่ศึกษา
เศรษฐศาสตร์พฤติกรรมพุ่งความสนใจไปที่การตัดสินใจด้วยเหตุผลที่มีความจำกัด ขององค์กรและบุคคล
แบบจำลองพฤติกรรมที่ใช้ในสาขาจะรวมความรู้ความเข้าใจจากสาขาวิชาการต่าง ๆ รวมทั้งจิตวิทยา ประสาทวิทยาศาสตร์ และเศรษฐศาสตร์จุลภาค
บางครั้งจะมีการกล่าวถึงเศรษฐศาสตร์พฤติกรรมว่า เป็นทางเลือกของ neoclassical economics
สิ่งที่เศรษฐศาสตร์พฤติกรรมศึกษารวมทั้งการตัดสินใจทางตลาด
และกลไกที่ขับเคลื่อนการเลือกผลิตโภคภัณฑ์เพื่อมหาชน (public choice)
การใช้คำว่า "เศรษฐศาสตร์พฤติกรรม" ในเอกสารวิชาการในประเทศสหรัฐอเมริกาได้เพิ่มขึ้นเรื่อย ๆ ในช่วง 2-3 ปีที่ผ่านมา
ส่วนบทความ "Prospect Theory: An Analysis of Decision under Risk (ทฤษฎีความคาดหวัง: การวิเคราะห์การตัดสินใจภายใต้ความเสี่ยง)" (ค.ศ. 1979) ของคาฮ์นะมันและทเวอร์สกี้ เป็น "บทความตั้งต้นของสาขาเศรษฐศาสตร์พฤติกรรม"
มีประเด็นทางการศึกษาหลัก ๆ 3 อย่าง คือ
Behavioral finance
เศรษฐศาสตร์เชิงพฤติกรรม
ทางหลวงเอเชียสาย 15
ทางหลวงเอเชียสาย 15 (AH15) เป็นถนนในโครงข่ายทางหลวงสายเอเชีย มีระยะทางตลอดทั้งสาย เส้นทางเริ่มต้นที่เมืองวิญ ประเทศเวียดนาม ผ่านประเทศลาว และสิ้นสุดที่อุดรธานี ประเทศไทย เชื่อมต่อระหว่างทางหลวงเอเชียสาย 1 ไปยังทางหลวงเอเชียสาย 12
Financial psychology
จิตวิทยาเชิงการเงิน
ไม่มีเธอก็ยังมีฉัน
"ไม่มีเธอก็ยังมีฉัน (Over You)" เป็นซิงเกิลของนักร้อง ขนมจีน ในปี พ.ศ. 2554 โดยมีณรงค์ศักดิ์ ศรีบรรฎาศักดิ์วัชรากรณ์ และเอฟู เป็นโปรดิวเซอร์ ในการทำเพลง ประพันธ์เนื้อร้องโดย โปสการ์ด แต่งทำนองและเรียบเรียงโดย ณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที 18 มีนาคม พ.ศ. 2554
เป็นเพลงที่มีเรื่องราวความรักต่อจาก "ความเจ็บไม่มีเสียง" เมื่อชีวิตยังต้องเดินต่อ และยังมีอีกหลายสี่งรอเราอยู่ข้างหน้า แค่ไม่มีเธอแค่นี้คงไม่ตาย เพราะ..."ไม่มีเธอก็ยังมีฉัน"
เพลง ไม่มีเธอก็ยังมีฉัน (Over You) ได้อันดับ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 เมษายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทฤษฎีคาดหวัง
เป็นทฤษฎีทางเศรษฐศาสตร์พฤติกรรม (Behavioral economics) ที่แสดงวิธีที่มนุษย์เลือกระหว่างทางเลือกที่เป็นไปได้ ในสถานการณ์ที่มีความเสี่ยงแต่รู้ค่าความน่าจะเป็นของทางเลือก
ทฤษฎีกำหนดว่า มนุษย์ตัดสินใจขึ้นอยู่กับค่าความขาดทุน (ผลลบ) หรือผลกำไร (ผลบวก) ที่อาจจะมี ไม่ได้ขึ้นอยู่กับค่าผลที่ได้โดยที่สุด และมนุษย์ประเมินค่าความขาดทุนและผลกำไรโดยใช้ฮิวริสติกบางอย่าง
แบบจำลองนี้เป็นแบบพรรณนา (descriptive) เป็นแบบจำลองของการเลือกการตัดสินใจที่มีในชีวิตจริง ๆ ไม่ใช่เป็นการตัดสินใจที่อาจจะเหมาะสำหรับสถานการณ์มากที่สุด (optimal decision)
ทฤษฎีนี้สร้างขึ้นในปี ค.ศ. 1979 และมีการพัฒนาขึ้นอีกในปี ค.ศ 1992 โดยแดเนียล คาฮ์นะมัน และอะมอส ทเวอร์สกี้ เป็นแบบจำลองที่มีความแม่นยำทางจิตวิทยามากกว่า expected utility hypothesis (สมมุติฐานอรรถประโยชน์ที่คาดหวัง)
ในคำอธิบายดั้งเดิม คำว่า "prospect" หมายถึง ลอตเตอร์รี่
บทความ "Prospect Theory: An Analysis of Decision under Risk (ทฤษฎีคาดหวัง: การวิเคราะห์การตัดสินใจภายใต้ความเสี่ยง)" (ค.ศ. 1979) ของคาฮ์นะมันและทเวอร์สกี้ เป็น "บทความตั้งต้นของสาขาเศรษฐศาสตร์พฤติกรรม"
ทฤษฎีลอตเตอรี่
ทฤษฎีโอกาสได้
การปรับตัว (นิเวศวิทยา)
ในสาขานิเวศวิทยาเชิงพฤติกรรม (behavioral ecology) พฤติกรรมปรับตัว  หรือ การปรับตัว เป็นพฤติกรรมที่ส่งผลโดยตรงหรือโดยอ้อมกับการรอดชีวิตหรือความสำเร็จในการสืบพันธุ์ของสัตว์ และดังนั้นจึงอยู่ใต้อิทธิพลของการคัดเลือกโดยธรรมชาติ
ยกตัวอย่างเช่น การมีความลำเอียงต่อญาติพี่น้องในพฤติกรรมเพื่อประโยน์ผู้อื่น (altruistic behavior), การเลือกสัตว์ตัวผู้ที่เหมาะ (fit) ที่สุดโดยสัตว์ตัวเมียซึ่งเป็นการคัดเลือกทางเพศ (sexual selection), การป้องกันอาณาเขต (territory), หรือการป้องกันกลุ่มสัตว์ตัวเมีย (harem) ของตน
ในนัยตรงกันข้าม พฤติกรรมไม่ปรับตัว (non-adaptive behavior) เป็นพฤติกรรมหรือลักษณะสืบสายพันธุ์ (trait) ที่มีผลร้ายต่อการอยู่รอดหรือความสำเร็จในการสืบพันธุ์ของสัตว์
ซึ่งอาจจะรวมทั้งพฤติกรรมเพื่อประโยน์ผู้อื่นที่ไม่มีความลำเอียงเพื่อญาติพี่น้อง การรับลูกของผู้ไม่ใช่ญาติมาเลี้ยง และความเป็นรองในสังคมที่มีการจัดความเป็นใหญ่ความเป็นรอง (dominance hierarchy)
โดยสามัญ การปรับตัว (Adaptation) หมายถึงคำตอบหรือการแก้ปัญหาทางวิวัฒนาการ ต่อปัญหาสิ่งแวดล้อมที่มีต่อการรอดชีวิตและการสืบพันธ์ ซึ่งเป็นปัญหาที่หมุนเวียนมาใหม่ไม่จบสิ้น
ความแตกต่างในระหว่างบุคคลเกิดจากทั้งพฤติกรรมปรับตัวที่สืบทอดทางพันธุกรรมได้และสืบทอดไม่ได้
มีหลักฐานว่า พฤติกรรมทั้งสองมีอิทธิพลต่อวิวัฒนาการของพฤติกรรมปรับตัวของสปีชีส์ แม้ว่า จะมีประเด็นต่าง ๆ รวมทั้ง
ที่อาจจะเป็นเรื่องที่ยังไม่ลงตัวกันดีระหว่างนักวิชาการในสาขาต่าง ๆ เช่นจิตวิทยากับชีววิทยาเชิงวิวัฒนาการ
พฤติกรรมปรับตัวที่สืบทอดไม่ได้.
กลุ่มสัตว์เปลี่ยนแปลงไปตามกระบวนการวิวัฒนาการ
โดยที่สัตว์แต่ละตัวมีบทบาทที่ไม่เหมือนใครในสถานการณ์สิ่งแวดล้อมนั้น ๆ
เป็นบทบาทซึ่งเรียกว่า ecological niche (วิถีชีวิตเฉพาะนิเวศ) ซึ่งก็คือวิธีที่สัตว์ตัวหนึ่ง ๆ ใช้ชีวิตในสถานการณ์สิ่งแวดล้อมนั้นสัมพันธ์กับสัตว์อื่น ๆ
สัตว์จะต้องทำการปรับตัวให้เข้ากับสถานการณ์สิ่งแวดล้อมเพื่อที่จะสร้างวิถีชีวิตเฉพาะผ่านหลายชั่วยุค
และวิถีชีวิตเฉพาะนั้นจะมีการวิวัฒนาการตามความเปลี่ยนแปลงที่เกิดขึ้นในสิ่งแวดล้อมภายนอก
สปีชีส์ที่ประสบความสำเร็จที่สุดในธรรมชาติจะเป็นสัตว์ที่สามารถใช้พฤติกรรมปรับตัวที่ต่อยอดความรู้ที่มีก่อน ๆ และดังนั้นจึงสามารถเพิ่มพูนคลังความรู้ของตน
ซึ่งก็จะกลายเป็นสิ่งที่สนับสนุนความอยู่รอดและความสำเร็จในการสืบพันธุ์
การเรียนรู้.
มีสัตว์หลายสปีชีส์ที่สามารถปรับตัวผ่านการเรียนรู้
สิ่งมีชีวิตบ่อยครั้งจะเรียนรู้ผ่านกระบวนการทางจิตวิทยา เช่น Operant conditioning และ classical conditioning, discrimination memory, และกระบวนการทางประชานอื่น ๆ
กระบวนการเรียนรู้เหล่านี้ทำให้สิ่งมีชีวิตสามารถเปลี่ยนพฤติกรรมของตนเพื่อที่จะรอดชีวิตในสถานการณ์สิ่งแวดล้อมที่ไม่แน่นอน
สิ่งมีชีวิตอาจจะเริ่มจากเป็นสัตว์ที่ไม่ค่อยรู้เรื่องอะไร และจากนั้นการเรียนรู้ก็จะทำให้สัตว์นั้นมีความรู้มากขึ้นเพื่อใช้ปรับตัวและมีชีวิตรอดต่อไปได้
แต่ว่าสำคัญที่จะสังเกตว่า พฤติกรรมปรับตัวที่เป็นการเรียนรู้จะต้องมีองค์ประกอบทั้งทางจิตวิทยา (psychological) และทั้งทางชีวภาพ (biological)
การคัดเลือกโดยญาติ.
การคัดเลือกโดยญาติ (Kin selection หรือบางครั้งเรียกว่า Kin altruism) เป็นตัวอย่างของพฤติกรรมปรับตัวที่มีอิทธิพลโดยตรงต่อลักษณะกรรมพันธุ์ที่พบในกลุ่มประชากร
เป็นกลยุทธ์ทางวิวัฒนาการที่สนับสนุนการมีชีวิตรอดของญาติ บ่อยครั้งโดยเป็นผลลบต่อการอยู่รอดและต่อการสืบพันธุ์ของตนเอง
เป็นกลยุทธ์ที่จะเปลี่ยนความถี่ยีน (gene frequency) ในช่วงเวลาหลายชั่วยุค ขึ้นอยู่กับปฏิสัมพันธ์ระหว่างสัตว์ที่เป็นญาติ
ความน่าจะเป็นของการทำประโยชน์ให้ผู้อื่นจะสูงขึ้น เมื่อสิ่งที่ทำมีค่าน้อยสำหรับผู้ทำ หรือว่ามีค่ามากสำหรับผู้รับ
นอกจากนั้นแล้ว สัตว์แต่ละตัวบ่อยครั้งจะมีพฤติกรรมทำประโยชน์ให้ผู้อื่นเมื่อญาตินั้นมีความใกล้ชิดทางกรรมพันธุ์มากกว่า
ซึ่งหมายความว่า ลูกหรือว่าพี่น้องมีโอกาสจะได้ประโยชน์จากการทำประโยชน์ให้ญาติ สูงกว่าญาติที่ห่างกว่าอื่น ๆ เช่นลูกพี่ลูกน้อง ป้าน้า หรือลุง
การคัดเลือกโดยญาติมีบทบาทสำคัญในวิวัฒนาการของพฤติกรรมทางสังคมและพฤติกรรมปรับตัวของลิงชิมแปนซี
ชิมแปนซีที่เป็นญาติใกล้ชิดกันจะรวมกลุ่มร่วมกันป้องกันอาณาเขต ซึ่งก็จะช่วยเพิ่มโอกาสการเข้าถึงลิงตัวเมียและทรัพยากรอื่น ๆ
โดยทำงานร่วมกับญาติที่ใกล้ชิด ลิงจะสร้างโอกาสมากขึ้นให้กับการอยู่รอดของยีนของตน (ผ่านญาติ) แม้ว่าสถานการณ์อาจจะทำให้ตนไม่มีการสืบพันธุ์เอง
การปรับพฤติกรรมเช่นนี้เกิดขึ้นพร้อมกับความสามารถของลิงที่จะแยกแยะญาติและไม่ใช่ญาติ
ซึ่งช่วยให้ลิงสร้างสังคมที่ใหญ่และซับซ้อน ที่มีการใช้พฤติกรรมทำประโยชน์ให้ญาติเพื่อเพิ่มโอกาสการอยู่รอดของยีนของตนต่อไปในอนาคต
มีสัตว์อื่นอีกหลายสปีชีส์ที่ปรากฏการคัดเลือกโดยญาติโดยเป็นพฤติกรรมปรับตัว ยกตัวอย่างเช่นสิงโต
ผึ้งในสกุล "Apis"
เช่นผึ้งมิ้ม
และแมลงอื่น ๆ
การป้องกันอาณาเขต.
ดังที่ได้กล่าวแล้ว ลิงชิมแปนซีทำงานร่วมกันกับญาติที่ใกล้ชิดเพื่อป้องกันอาณาเขตของตน ซึ่งอาจจะกำหนดโดยเป็นบริเวณที่ทำการป้องกัน
มีสัตว์หลายสปีชีส์ที่ป้องกันอาณาเขตจากคู่แข่ง ที่เรียกว่า "territoriality" เป็นพฤติกรรมปรับตัวแบบเรียนรู้